John Ditlev-Simonsen

John Peder Ditlev-Simonsen (født 18. oktober 1898, død 10. januar 2001) var en norsk dramatiker og idrettsutøver.

Ditlev-Simonsen vant en olympisk sølvmedalje i seiling under OL 1936 i Berlin. Han var med på den norske båten «Silija»  som kom på andreplass i 8-metersklassen bak den italienske båten «Italia». Seilingene ble avviklet utenfor Kiel i perioden 4. til 12. august 1936. Mannskapet på «Silija» besto av John Ditlev-Simonsen, Olaf Ditlev-Simonsen, Nordahl Wallem, Hans Struksnæs, Lauritz Schmidt og Jacob Tullin Thams.

Han var også en framgangsrik bandyspiller med to norgesmesterskap for Ready (1918 og 1925).

John Ditlev-Simonsen var sønn av skipsreder Olaf Ditlev-Simonsen, og bror av Halfdan, Olaf, Aage  og Sverre Ditlev-Simonsen, som alle var forretningsmenn og idrettsutøvere. Selv arbeidet han blant annet med forsikring, men hadde sine største interesser innen litteratur og dramatikk. Han skrev flere skuespill, deriblant en dramatisering av Jobs bok, som vennen Claes Gill i 1952 satte opp på Rogalands teater.

Villaen han fikk oppført i 1937 på Ullern i Oslo, «Villa Ditlev-Simonsen», regnes som et av de fremste eksemplene på funkisarkitektur i Norge.

OL-medaljer 
 1936  Berlin –  Sølv i seiling, 8-metersklassen  Norge

Bibliografi 
 Sommerdage. Oslo: Aschehoug, 1927 (skuespill).
 Enaktere. Oslo: Cammermeyer, 1932.
 Mot ørkenen. Oslo: Cammermeyer: 1933 (skuespill).
 Parken. Oslo: Cammermeyer, 1933 (skuespill).
 Terna. Oslo: Cammermeyer, 1933 (diktsamling).
 Er der ingen grense. Skuespil i to akter. Firenze, 1974.

Referanser

Eksterne lenker 
 



Norske seilere
Norske bandyspillere
Olympiske sølvmedaljevinnere for Norge
Medaljevinnere under Sommer-OL 1936
Deltakere for Norge under Sommer-OL 1936
Seilere under Sommer-OL 1936
Norske dramatikere
Norske hundreåringer
Fødsler i 1898
Dødsfall i 2001
Olympiske medaljevinnere i seiling
Artikler i sjøfart-prosjektet